**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 12.03.2018

**P O Z V Á N K A**

Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 21. zasadnutie obecného zastupiteľstva Obce Klenov,

ktoré sa uskutoční dňa 22.3.2018 o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Správa o výsledku koncoročnej inventarizácie
6. Zmena rozpočtu obce rozpočtovým opatrením č. 1/2018
7. Žiadosť o dotáciu na rekonštrukciu pohonu zvonov na NKP zvonici Klenov
8. Rôzne
9. Diskusia
10. Uznesenie
11. Záver

Kamila Bogdaňová v.r.

starostka obce

Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z dvadsiatehoprvého zasadnutia obecného zastupiteľstva v Klenove,**

**konaného dňa 22.03.2018.**

**–––––––––––––––––––––––––––––––––––––––––––––––––––––––––-**

Dvadsiateprvé zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

v znení zmien a doplnkov. b/ podľa podpísanej prezenčnej listiny sú prítomní 4 poslanci obecného zastupiteľstva (Mgr. Mariana Mikulová sa ospravedlnila), na základe čoho vyhlásila zasadnutie obecného zastupiteľstva za uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Pekár Marek, Mihaľová Renáta

Návrhová komisia: Hovanová Darina, Mgr. Michalko Miloslav, PhD. , Mihaľová Renáta

Zapisovateľ: Mgr. Michalko Miloslav, PhD.

**Uznesenie:**

**Obecné zastupiteľstvo volí návrhovú komisiu v zložení Hovanová Darina, Mgr. Michalko Miloslav,PhD., Mihaľová Renáta**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

Starostka obce prečítala program zasadnutia. Zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.

**Uznesenie:**

**Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za:4 proti: - Zdržal sa: - neprítomní pri hlasovaní: -

K bodu 5 – správa o výsledku koncoročnej inventarizácie

Správu o výsledku vykonanej koncoročnej inventarizácie k 31.12.2017 prečítal pán Pekár Marek - predseda inventarizačnej komisie. K uvedenej správe neboli zo strany poslancov žiadne pripomienky.

**Uznesenie:**

**Obecné zastupiteľstvo zobralo na vedomie správu o výsledku koncoročnej inventarizácie.**

Hlasovanie:

za: 4 proti: - Zdržal sa: - neprítomní pri hlasovaní:

Starostka obce v rámci vykonanej inventarizácie a na základe usmernenia audítora pri účtovnej závierke, navrhla odpísať z účtovného stavu obce – obstaranie dlhodobého hmotného majetku – nedokončenú investíciu a to „Uzatvorenie a rekultivácia skládky v obci Klenov“.

Zmarená investícia je investícia, pri ktorej nedôjde k jej dokončeniu. Pred odpísaním takejto investície je dôležité uvedomiť si, čo je možné považovať za zmarenú investíciu. Podľa § 68 ods. 8 a § 36 ods. 7 Opatrenia MF SR č. 23054/2002-92 je možné o zmarenej investícii účtovať pri zrušení prác na príprave alebo rozostavaní obstarávaného dlhodobého nehmotného majetku alebo dlhodobého hmotného majetku. Na základe analýzy obstaraného dlhodobého majetku, ktorý nie je zaradený do majetku obce, čiže nie je dokončený (prebehla len časť zemných prác) a nie je možné dokončiť realizáciu obstarania dlhodobého majetku (neschválené žiadosti o dotáciu z Environmentálneho fondu na dokončenie stavby od roku 2012) starostka navrhuje vyradiť z evidencie obce, nakoľko nespĺňa zákonom stanovené podmienky pre evidenciu v účtovníctve. Na uvedený majetok je vytvorená a zaúčtovaná opravná položka v 100% výške. Uvedenú investíciu starostka navrhuje vyradiť z účtu 04212 ako zmarenú investíciu a tak zreálniť hodnotu majetku obce, nakoľko aj táto účtovná položka vchádza do hodnoty majetku.

Ďalej starostka obce v rámci vykonanej inventarizácie a na základe usmernenia audítora pri účtovnej závierke ako aj v zmysle Zásad hospodárenia a nakladania s majetkom obce a v zmysle zákona č.431/2002 Z.z. o účtovníctve v znení neskorších predpisov a v zmysle Opatrenia MF SR z 8. augusta 2007 č. MF/16786/2001-31, ktorým sa ustanovujú podrobnosti o postupoch účtovania a rámcovej účtovnej osnovy pre RO,PO, štátne fondy, obce a VÚC, navrhuje odpísať z účtovného stavu obce nevymožiteľné pohľadávky. K pohľadávkam, ktoré sú navrhované na odpísanie, obec vytvorila opravné položky v 100% výške. Opravné položky sa vytvorili z dôvodu verného a pravdivého zobrazenia účtovníctva, pričom predkladané pohľadávky na odpis predstavujú riziko, že nebudú plne alebo čiastočne zaplatené. **Uznesenie:**

**Obecné zastupiteľstvo schvaľuje:**

1. **odpis zmarenej investície „Uzavretie a rekultivácia skládky v obci Klenov“, vedenú na účte 04212 v obstarávacej cene 60800,25 EUR,**
2. **odpis nedobytných nedaňových pohľadávok poplatkov za vývoz komunálneho**

**odpadu vo výške 353,03 EUR,**

1. **odpis nedobytných daňových pohľadávok na dani z pozemkov a stavieb vo výške**

**6236,67 EUR**

**Uznesenie:**

**Obecné zastupiteľstvo ukladá obecnému úradu evidovať nedobytné pohľadávky ako aj zmarenú investíciu na podsúvahových účtoch obce.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 6 – zmena rozpočtu rozpočtovými opatreniami č. 1 /2018

Starostka obce predložila prítomným poslancom návrh zmeny rozpočtu rozpočtovým opatrením č.1/2018 – ide o dotácie na prenesený výkon štátnej správy – Register adries a Register obyvateľstva a refundáciu miezd a odvodov z ÚPSVaR§50j. Predložené rozpočtové opatrenia sú zaokrúhlené na celé eurá.

**Uznesenie:**

**Obecné zastupiteľstvo berie na vedomie zmenu rozpočtovým opatrením č.1/2018 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:**

**Bežné príjmy : 1232,00€ Bežné výdavky: 1232,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 1232,00€ Výdavky celkom: 1232,00€**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 7 Žiadosť o dotáciu na rekonštrukciu pohonu zvonov na NKP zvonici Klenov

Starostka obce prečítala prítomným žiadosť Gréckokatolíckej cirkvy – farnosť Klenov o dotáciu na rekonštrukciu pohonu zvonov na NKP zvonici v Klenove.

**Uznesenie:**

**Obecné zastupiteľstvo schvaľuje poskytnutie finančných príspevkov – dotáciu na rekonštrukciu pohonu zvonov na zvonici miestneho chrámu Ochrany Presvätej Bohorodičky vo výške 1000,00 EUR.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 8 – Rôzne

Starostka obce informovala poslancov o:

* konaní 24. ročníka Rally Prešov v dňoch 13.-14.4.2018. Cez obec Klenov budú rýchlostné skúšky a zároveň uzávierka cesty dňa 14.4.2018 v čase od 7.40 do 10.30 hod. a od 11.40 do 13.40 hod.;
* o spracovávaní daní a poplatkov v DCOM a o ich neskoršom vyberaní ;
* o novele zákona č. 448/2008 Z.z. o sociálnych službách platnou od 1.1.2018 a s tým súvisiacou žiadosťou o poskytnutie finančného príspevku na prevádzkové náklady v zariadení CSS Radosť n.o. – zariadenie pre seniorov a to pre pani Annu Kreheľovú, Klenov 103;
* začínajúcej výstavbe trafostanice – „Klenov – výstavba DTS, úprava časti siete NN a DP;
* začínajúcej rekonštrukcii budovy kultúry súp.č.180. Poslanci upozornili starostku, aby bez podpísaného písomného oznámenia, že staré Miestne kultúrne stredisko je v živote ohrozujúcom stave,  a že prenajímateľ si ho prenajíma na vlastné riziko;
* právoplatnom rozhodnutí Obce Klenov, že psy pána Mušinku sú vlastníctvom štátu. Nakoľko pán Mušinka nepreberal poštu, nevie o tejto skutočnosti a taktiež nevie, že Obec pristúpi k ich odobratiu a umiestneniu do útulkov;
* plánovaných akciách a to „Hurá prázdniny“ 5.7.2018 (rozprávkové bytosti Vlk a 7 kozliatok) a „Čiernohorská haluška“ 19.8.2018. Poslanci sa obávajú zvládnutia takej veľkej akcie ako je súťaž vo varení halušiek. Dohodli sa, že oslovia členov DHZ ako aj členov SČK k pomoci pri jej organizovaní. Pokiaľ nebude pomoc zo strany občanov, navrhujú oznámiť ZRCR “Čierna hora“, že obec túto akciu nevykoná. Určili si termín 30.3.2018, kedy oznámia starostke obce či sa bude alebo nebude konať táto akcia.,

K bodu 9 - diskusia

Mihaľová Renáta sa opýtala, kedy budú osadené dopravné zrkadlá. Po dlhej rozprave obecné zastupiteľstvo súhlasilo s vypracovaním projektu na osadenie štyroch dopravných zrkadiel a to na štátnej ceste pod Hovanovými, na miestnej komunikácii pri Adamových č.d.38, pri Barónovi č.d.43 a pri Fotulovi č.d.136.

Ďalej sa opýtala, kedy sa bude realizovať zber veľkoobjemového odpadu. Dohodlo sa, že VKK sa vyžiadajú z FURY 3ks a budú umiestnené pri jeden pri bytovke , jeden pri Mesarčovej č. 132 a jeden pri Mikulových č.82.

Mgr.Michalko Miloslav, PhD. upozornil na nebezpečné väčšie kamene na miestnej komunikácii pod družstvom smerom k štátnej ceste. Je potrebné piesok pozametať, lebo hrozí nebezpečenstvo šmyku pre šoférov.

K bodu 10 – Uznesenie

Predseda návrhovej komisie Hovanová Darina prečítala závery z rokovania uznesenia č. 21/2018.

Hlasovanie poslancov:

Za: 4 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 11 – záver

Starostka poďakovala všetkým za účasť a ukončila dvadsiate zasadnutie obecného zastupiteľstva.

Zasadnutie obecného zastupiteľstva bolo ukončené o 22,00 hod.

Kamila Bogdaňová

starostka obce

**Overovatelia:**

Mgr. Michalko Miloslav, PhD. .........................................

Hovanová Darina ........................................

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 22.03.2018 prijíma

**U Z N E S E N I E  č. 21/2018**

Obecné zastupiteľstvo v Klenove:

**A . volí**

1. návrhovú komisiu v zložení:

Hovanová Darina, Mgr. Michalko Miloslav, PhD**.,** Mihaľová Renáta

**B. berie na vedomie**

1. ústnu správu o plnení uznesení z ostatného zasadnutia Obecného zastupiteľstva

2. správu o výsledku koncoročnej inventarizácie

3. zmenu rozpočtu rozpočtovým opatrením č.1/2018 v zmysle vnútorného predpisu

č.1/2007 o postupe a zaraďovaní prostriedkov zo štátneho rozpočtu do rozpočtu obce

podľa predloženého návrhu:

Bežné príjmy : 1232,00€ Bežné výdavky: 1232,00€

Kapitálové príjmy : 0,00€ Kapitálové výdavky : 0,00 €

Finančné príjmové operácie :0,00€ Finančné výdavkové operácie : 0,00€

Príjmy celkom : 1232,00€ Výdavky celkom: 1232,00€

**C. schvaľuje**

1. odpis zmarenej investície „Uzavretie a rekultivácia skládky v obci Klenov“, vedenú

na účte 04212 v obstarávacej cene 60800,25 EUR,

1. odpis nedobytných nedaňových pohľadávok poplatkov za vývoz komunálneho

odpadu vo výške 353,03 EUR

1. odpis nedobytných daňových pohľadávok na dani z pozemkov a stavieb vo výške

6236,67 EUR

1. poskytnutie finančného príspevku na rekonštrukciu pohonu zvonov na zvonici miestneho chrámu Ochrany Presvätej Bohorodičky vo výške 1000,00 EUR.

**D. ukladá**

1. obecnému úradu evidovať nedobytné pohľadávky ako aj zmarenú investíciu na

podsúvahových účtoch obce

Kamila Bogdaňová

starostka obce

V Klenove, 23.03.2018